Адыгэ орфографием игъэпсын ипринцип шъхьаIэхэр къэгъэнэфагъэхэ зэхъум Адыгэ хэку исполкомым орфографие комиссиер зэхищагъэ. Комиссием хэтхэми, кIэлэегъаджэхэми къыраIолIагъэхэр къыдилъытэхи Iэшъхьэмэфэ Даутэ (Н.Ф. Яковлевыр игъусэу) орфографиемкIэ проектыкIэ 1935-рэ илъэсым ыгъэхьазырыгъ. 1936-рэ илъэсым хэку исполкомым ипрезидиум адыгэ орфографием ихабзэхэр ыштагъэх ыкIи а илъэс дэдэм Iэшъхьэмафэм итхылъэу «Адыгейская орфография. Адыгэ орфографиер» зыфиIорэр къыдэкIы.